అర్జంటెనాలో హీరో కొత్త ఇగ్నైటర్‌ విడుదల
 
న్యూఢిల్లీ, జనవరి 15: దేశంలో ద్విచక్రవాహన తయారీ దిగ్గజం హీరోమోటోకార్ప్‌ గ్లామర్‌ కొత్తవెర్షన్‌ను విడుదలచేసింది. కంపెనీ సిఎండి పవన్‌ముంజాల్‌ ఈ కొత్త వాహనాలను విడుదల చేసారు. మధ్య, దక్షిణ అమెరికా దేశాల్లో గ్లామర్‌ను ఇగ్నేటర్‌గా మార్కెట్‌చేస్తోంది. ఇగ్నే టర్‌తో పాటే కంపెనీ డ్యాష్‌ స్కూటర్‌, హంక్‌, హంక్‌ స్పోర్ట్స్‌బైక్‌లను కూడా విడుదలచేసింది. అర్జంటెనా మార్కెట్‌కు గ్లామర్‌ కొత్త వెర్షన్‌ విడు దలచేయడం వల్ల మార్కెట్‌ వాటా విపరీతంగా పెరుగుతుందని అంచనావేస్తోంది. హీరో పరంగా అర్జంటెనా మార్కెట్‌ 35వ విదేశీ మార్కెట్‌గా నిలిచింది. కంపెనీ 40 డీలర్‌ షిప్‌లను ప్రారంభించింది. ఈ ఏడాది చివరి నాటికి 90 డీలర్‌షిప్‌లకు విస్తరిస్తామని వివరిం చింది. 2020 నాటికి 50 ప్రపంచ దేశాల మార్కెట్లకు హీరో విస్తరిస్తుందని పవన్‌ ముంజాల్‌ వెల్లడించారు. అర్జంటైనా, లాటిన్‌ అమెరికా మార్కెట్లలో విడుదల చేయడం పట్ల గ్లోబల్‌ మార్కెట్‌కు మరింత చేరువకాగలుగుతు న్నట్లు వెల్లడించారు. కంపెనీ అర్జంటెనా స్కార్‌ క్రీడాకారుడు డియోజియో సిమోన్‌ను బ్రాండ్‌ అంబాసిడర్‌గా నియమించుకుంది. సిమోన్‌ 2016లో అత్యుత్తమ సాక్కర్‌ కోచ్‌గా నిలిచారు. టైగర్‌వుడ్‌ తర్వాత హీరోకు సిమోనో రెండో బ్రాండ్‌ అంబాసిడర్‌గా నిలిచారు.